108 
fra denne Ende af disse malpighiske Kar ind i Tarmrøret, 
tør jeg ligesaa bestemt paastaae, at en saadan Forbindelse 
ikke existerer, idet jeg tydeligt bar kunnet følge saavel Tu- 
nica propria af de malpighiske Kar som ogsaa den indre frie 
Væg af det Cellelag, der beklæder Tunica propria indvendig, 
uden at jeg har kunnet opdage nogen Afbrydelse eller Aab- 
ning enten paa Tunica eller Cellelag, ligesom jeg heller ikke 
har fundet nogen tilsvarende Aabning paa Tarmrørets Vægge. 
Det bliver herefter umuligt, at der, saaledes som Schr. v. d. 
K. paastaaer, gjennem- disse Organer kan gaae en Strømning 
fra en Deel af Tarmrøret til en anden Deel; det bliver umu- 
ligt, at Chylus, blandet med Afsondringen (Galden) fra de 
korte malpighiske Kar, kan gaae ind i de lange Kar, for, 
efter at have afgivet sine brugbare Bestanddele til Fidt- 
legemet, at udstøde de ubrugelige Dele i Tarrarøret. 
Det andet Punkt, som skulde undersøges, var de to 
lange Kars Forbindelse med Fidtlegemet. Intet er lettere end 
at overbevise sig om, at en saadan Forbindelse virkeligt 
finder Sted, og at disse to Kar netop paa det Sted, hvor 
deres to forskjellige Slags Celleepithelium støde sammen, 
nøie ere forbundne med Fidtlegemet. Langt vanskeligere 
bliver det derimod med Sikkerhed at eftervise, at denne 
Forbindelse kun er en Befæstelse for de to Kar, og at det 
ikke er aabne Rør, som her munde ind i Karrene. Men ere 
disse to lange Kjertelror ikkun det ene Par af de malpighi- 
ske Kar (og derom antager jeg, at man ikke kan tvivle), 
saa bliver strax en nærmere Forbindelse med Fidtlegemet 
uforklarlig, hvorimod den for Schr. v. d. K.'s Theori om 
Fordøielsesprocessen er af høieste Vigtighed, for ved An- 
tagelsen af en her foregaaende Vexelvirkning med Fidtlege- 
met at kunne forklare Grunden til, at Chylus strømmer fra 
Tarmrøret gjennem disse Kar. 
Vi maae sikkert antage, at meget vilde have stillet sig 
anderledes for Schr. v. d. K., eller at han ialtfald vilde have 
været langt varsommere med at opstille sin Theori om Be- 
tydningen af disse Organer, hvis han havde kjendt noget til 
